REPUBLIKA HRVATSKA

 KRAPINSKO - ZAGORSKA ŽUPANIJA

 GRAD ZLATAR

 **OSNOVNA ŠKOLA BELEC**

 **BELEC**

KLASA: 400-02/22-01/01

URBROJ: 2140-85-22-07

Belec, 11. studenog 2022.

 OBRAZLOŽENJE FINANCIJSKOG PLANA OSNOVNE ŠKOLE BELEC ZA RAZDOBLJE 2023. – 2025. godine

1. **UVOD – Djelatnost rada i organizacijska struktura(ustrojstvo)**

Osnovna škola Belec je javna ustanova koja obavlja djelatnost odgoja i osnovnog obrazovanja kao javnu službu, temeljenu na Zakonu o odgoju i obrazovanju u osnovnoj i srednjoj školi, odredbama Nacionalnog okvirnog kurikuluma, Nastavnog plana i programa, Godišnjeg plana i programa i Školskog kurikuluma OŠ Belec.

Djelatnost rada obuhvaća odgoj i opće obvezno osmogodišnje školovanje djece i mladih.

Na osnovi javnih ovlasti Škola obavlja sljedeće poslove:

* upisi u školu i ispisi iz škole s vođenjem odgovarajuće evidencije i dokumentacije
* organizacije i izvođenje nastave i drugih oblika odgojno obrazovnog rada s učenicima te vođenje odgovarajuće evidencije
* vrjednovanje i ocjenjivanje učenika te vođenje evidencije o tome i o učeničkim postignućima
* izricanje i provođenje pedagoških mjera i vođenje evidencije o njima
* organiziranje predmetnih i razrednih ispita i vođenje evidencije o njima
* izdavanje javnih isprava i drugih potvrda
* upisivanje podataka o odgojno – obrazovnom radu u e – maticu (zajednički elektonički upisnik ustanova)

OŠ Belec je pravna osoba upisana u sudski registar kod Trgovačkog suda u Zagrebu u zajednički upisnik ustanova osnovnog i srednjeg školstva, ministarstva nadležnog za obrazovanje.

Osnivač škole je Krapinsko –zagorska županija. Škola je pravni slijednik OŠ Ante Kovačića Zlatar.

Naziv škole je Osnovna škola Belec, a sjedište joj je u Belcu, Belec 50.

U sastavu OŠ Belec djeluje područna četverorazredna škola Petruševec sa sjedištem u Petruševcu, Petruševec 70. Od školske godine 2020./2021. PŠ Petruševec privremeno je zatvorena zbog premalog broja učenika na tom upsnom području. Rezultat je povećanja broja prijevoza na relaciji Petruševec – Belec, no odrđenea ušteda je na održavanju postrojenja za grijanje u PŠ Petruševec. Grijanje je bilo na UNP, čiji spremnik je zapečačen i stavljen izvan uptrebe te nema potrebe za redovitim održavanjem. Također, određena ušteda je i na potrošnji energenata.

Temeljni akt škole je Statut, a pored tog akta, rad Škole uređuju i drugi potrebni opći i pojedinačni akti. Tijela koja djeluju unutar škole su Školski odbor kao upravljačko tijelo, razredna i učiteljsko vijeće kao stručna tijela i ravnateljica škole kao stručni i poslovodni voditelj škole.

Djelatnost se financira iz proračuna Republike Hrvatske (88%), proračuna Krapinsko –zagorske županije (8,00%), gradskog proračuna (1%) i iz vlastitih i drugih sredstava (3%). Postoci financiranja po izvorima usklađeni su prema zadnjem godišnjem izvještaju (za 2021. godinu)

Škola izvodi nastavu u 5 radnih dana u tjednu u 2 smjene u skladu s Godišnjim planom i programom. Nastava je organizirana po razrednim odjelima od 1. – 8. r., a neposredno se izvodi u 8 čistih razrednih odjela s ukupno 119 učenika. Prostori za izvođenje nastave su klasične i specijalizirane učionice te druga mjesta sukladno Godišnjem planu i programu. Utvrđeni su tjedni i godišnji broj sati za obvezne i izborne predmete, raspored po razredima te ciljevi, zadaci i sadržaji svakog nastavnog predmeta.

U školi je organizirana prehrana i prijevoz učenika putnika. Svakodnevno je organizirano dežurstvo učitelja u vrijeme prihvata učenika, malih odmora i velikog odmora kada učenicu jedu u školskoj blagovaonici.

U Školi se izvode izvannastavne aktivnosti, a učenici škole su uključeni u izvanškolske aktivnosti. Kao oblik izvannastavnih aktivnosti u školi je osnovana učenička zadruga. Škola u izvođenju odgojno – obrazovnog rada i obavljanju svoje djelatnosti surađuje s drugim školama, ustanovama, udrugama te drugim pravnim i fizičkim osobama. Također redovito provodi kulturnu i javnu djelatnost u mjestu, gradu i županiji.

Organizacijska struktura osigurava pravodobno i kvalitetno ostvarenje nastave i drugih oblika odgojno – obrazovnog rada, organizacijsko – razvojnih, administrativno – stručnih, računovodstveno – financijskih i pomoćno –tehničkih poslova. Unutarnji red Škole uređen je Etičkim kodeksom neposrednih nositelja odgojno – obrazovnih djelatnosti i Kućnim redom škole.

U školskoj godini 2022. /2023. nastava se odvija bez posebnih epidemioloških uputa, no kraj epidemije još nije proglašen te tu čnjinicu ipak treba uvažiti kod sastavljanja Financijskog plana za 2023. godinu.

1. **OBRAZLOŽENJE PROGRAMA**

Financijskim planom sredstva su planirana za provođenje programa:

1. *Osnovno obrazovanje*

Djelatnost osnovnog obrazovanja ostvaruje se u skladu s odredbama Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, [5/12](http://www.zakon.hr/cms.htm?id=71), [16/12](http://www.zakon.hr/cms.htm?id=72), [86/12](http://www.zakon.hr/cms.htm?id=73), [126/12](http://www.zakon.hr/cms.htm?id=182), [94/13](http://www.zakon.hr/cms.htm?id=480)), odredbama Nacionalnog okvirnog kurikuluma, Nastavnog plana i programa, Godišnjeg plana i programa, Školskog kurikuluma OŠ Belec te Zakona o ustanovama.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva.**

Ciljevi:

* pružanje usluge što kvalitetnijeg osnovnoškolskog obrazovanja i odgoja učenika s upisnog područja OŠ Belec,
* podizanje kvalitete nastave stalnim i kvalitetnim usavršavanjem učitelja, poboljšavanjem uvjeta školovanja te praćenjem učenika i njihovih talenata i interesa s konačnim ciljem da svi učenici Škole završe obvezno osmogodišnje školovanje bez ponavljanja razreda, svi učenici nastave i završe srednjoškolsko obrazovanje
* Učenike će se poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja i dr. školske projekte, priredbe i manifestacije.

**Pokazatelji uspješnosti i kvalitete:**

Pokazatelje uspješnosti pratimo u više područja.

1. Školski kurikulum - razvojni
2. struktura – opsežno i kvalitetno isplaniran i djelotvorno realiziran s vidljivom mogućnošću iskazivanja vlastitih talenata i interesa učenika
3. nastavni predmeti i programi – sve veća usklađenost i integracija nastavnih sadržaja, kontinuitet u radu i napredak
4. Postignuća učenika – uspjeh učenika na standardiziranim ispitima u provjeravanju, ispitima na različitim natjecanjima i nacionalnim ispitima - Pokazatelji: pozitivni rezultati praćeni u dužem vremenskom razdoblju, postignuća učenika s obzirom na rezultate na županijskoj i državnoj razini (vanjsko vrednovanje), rezultati samovrednovanja Škole, višegodišnje praćenje napretka u podizanju postignuća
5. Učenje i poučavanje - kvalitetno korelacijsko -integracijsko planiranje, sve veća primjena suvremenih metoda poučavanja, stalno motiviranje, praćenje i vrednovanje učenika
6. Podrška učenicima – stalna psihološka podrška od strane učitelja, stručnih suradnika i ravnateljice, provođenje preventivnih programa, redovita stručna profesionalna orijentacija, briga o učenicima s posebnim potrebama i invaliditetom.
7. Školsko ozračje - građenje pozitivnih odnosa svih sudionika rada u Školi, posebno zalaganje za partnerstvo s roditeljima
8. Resursi – stalna briga o uvjetima rada s tendencijom poboljšanja,pravodobno i potrebno vođenje politike zapošljavanja –stvaranje kvalitetnog tima suradnika,težnja k potpunom angažmanu zaposlenika i poticanje i zahtijevanje profesionalnog razvoja svih zaposlenika Škole
9. Osiguravanje kvalitete – zajedničko postavljanje jasne misije i vizije Škole, redovit rad Tima za kvalitetu te provođenje samovrednovanja i korištenje rezultata za potrebe unapređenja kvalitete, dobro postavljen i realiziran Razvojni plan Škole i napredak u timskom suradničkom radu

Sukladno financijskim mogućnostima planiramo kontinuiranu obnovu i adaptaciju postojećih objekata matične i područne škole. S obzirom na starost školskih zgrada, nužni su stalni popravci, adaptacije i hitne intervencije.

Također je potrebno u svim učionicama postaviti kvalitetnu i energetski štedljivu odgovarajuću rasvjetu. Postoji dugogodišnja potreba premještanja kolnog puta koji prolazi ispred samog ulaza u školu, a koji koriste mještani.

Kako bi se nastava mogla organizirati i provoditi u jednoj smjeni i u normalnim uvjetima, neophodna je dogradnjanovog školskog prostora od oko 800 m**2** - prostor za tri učionice s pripadajućim kabinetima. Isti je prostor moguće dograditi nad starim dijelom školske zgrade što je posebno pogodno prilikom izmjene krovišta na tom dijelu.

Pri opremanju škole, nužna je obnova i stalna zamjena informatičke opreme, posebno u kabinetu informatike kao i ukupno po cijeloj školi. Škola se uključila u projekt e-škole pa je postojala potreba izrade električnih instalacija u školi prema Projektu. Učenicima su podijeljeni tableti koji se servisiraju putem škole, pa iako su neki popravci riješeni uz garanciju, dostava tableta u oba smjera ide na račun škole. Također, popravci izvan garnacije idu na teret roditelja (mehanički kvarovi), ali se plaćanja vrše preko računa škole.

Postoji potreba asfaltiranja šljunčanog parkirališta za djelatnike koje se nalazi iza škole, a za što će se i dalje potraživati sredstava lokalne samouprave – Grada Zlatara.

U što skorije vrijeme, potrebno je dovršiti postojeće asfaltirano igralište kako bi odgovaralo propisanim standardima, osposobiti malo travnato igralište za učenike razredne nastave i započeti s utemeljenjem atletske staze za koju uz prostor igrališta postoje dobri uvjeti. Potrebno je asfaltirati odgovarajući parkirni prostor za školski autobus i automobile djelatnika škole.

Gore navedene potrebe, redovito dostavljamo gradu Zlataru i Krapinsko - zagorskoj županiji koji bi uz Ministarstvo znanosti i obrazovanja trebali osigurati potrebna sredstava.

1. **OBRAZLOŽENJE FINANCIJSKOG PLANA**

Sukladno odredbama novoga Zakona o proračunu (Narodne novine, br. 144/21), koji je na

snazi od 1. siječnja 2022., Vlada Republike Hrvatske donosi i usvaja akte na temelju kojih Ministarstvo financija sastavlja upute za izradu državnog proračuna i proračuna jedinica lokalne i područne (regionalne) samouprave. Ministarstvo financija je, sukladno odredbama članka 26. Zakona o proračunu izradilo Upute za izradu proračuna jedinica lokalne i područne (regionalne) samouprave za razdoblje 2023.- 2025. Ministarstvo financija je izradilo prijedlog, a Vlada usvojila Program konvergencije Republike Hrvatske za razdoblje 2023. – 2025. u travnju 2022. Na temelju Programa konvergencije Vlada je u lipnju 2022. donijela Odluku o proračunskom okviru za razdoblje 2023. – 2025. Značajna novost u odnosnu na stari Zakon o proračunu i dosadašnju praksu je razina ekonomske klasifikacije na kojoj se predlaže i usvaja plan za proračunsku godinu i projekcije za sljedeće dvije godine. Sukladno člancima 38., 39. i 42. novog Zakona o proračunu, proračun jedinice lokalne i područne (regionalne) samouprave, financijski plan proračunskog korisnika te financijski plan izvanproračunskog korisnika usvaja se na razini skupine ekonomske klasifikacije. Slijedom navedenog, jedinice lokalne i područne (regionalne) samouprave, proračunski i izvanproračunski korisnici prihode i primitke, rashode i izdatke za 2023. godinu iskazuju i predstavničkom tijelu podnose na usvajanje na razini skupine (druga razina računskog plana) isto kao za 2024. i 2025. godinu.

Zakon o uvođenju eura kao službene valute u Republici Hrvatskoj (Narodne novine, br. 57/22) u članku 69. propisuje da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblja nakon dana uvođenja eura, a čija obveza sastavljanja, donošenja i objavljivanja proizlazi iz odredaba propisa kojim se uređuje sustav proračuna, sastavljaju, donose i objavljuju na način da se vrijednosti u njima iskazuju u euru.

Proračun koji jedinice lokalne i područne (regionalne) samouprave donose za razdoblje

2023. – 2025. i financijski planovi njihovih proračunskih i izvanproračunskih korisnika za

razdoblje 2023. – 2025. iako se pripremaju tijekom 2022., a predstavničko tijelo raspravlja i

donosi proračun do kraja 2022. godine (dok je službena valuta kuna), svi iznosi iskazani u

proračunu i financijskim planovima moraju biti iskazani u novoj službenoj valuti euru.

Ako navedeni akti sadržavaju i usporedne podatke za godine koje prethode danu uvođenja

eura, podaci za te godine preračunavaju se iz kune u euro radi bolje usporedivosti podataka,

uz primjenu fiksnog tečaja konverzije i sukladno pravilima za preračunavanje i zaokruživanje

iz navedenoga Zakona. Slijedom navedenog kod izrade proračuna, financijskih planova i drugih pratećih planskih dokumenta, a radi bolje usporedivosti podataka, podaci za plan tekuće i izvršenje prethodne godine trebaju biti preračunati iz kuna u eure primjenom fiksnog tečaja konverzije i sukladno pravilima za preračunavanje i zaokruživanje iz navedenoga Zakona.

Na iznijetim osnovama izrađene su i Upute za izradu Proračuna Krapinsko-zagorske županije za razdoblje 2023.-2025. godine. Prema Uputama Ministarstva financija proizlazi da se ukupan iznos sredstava potrebnih za osiguranje minimalnih financijskih standarda (bilančnih prava) u sklopu decentraliziranih funkcija u 2023. godini planira na razini prethodne, odnosno 2022. godine.

Metodologija izrade proračuna propisana je Zakonom o proračunu i podzakonskim aktima: Pravilnikom o proračunskim klasifikacijama (NN 26/10,120/13 i 1/20) i Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20).

Financijski plan je izrađen u skladu sa Zakonom o proračunu, prema Uputama Ministarstva financija te Uputama za izradu proračuna Krapinsko-zagorske županije za razdoblje 2023.-2025. od 24. listopada 2022. KLASA:400-01/22-01/26 URBROJ:2140-07-22-1.

 **3.1.Obrazloženje općeg dijela financijskog plana**

Obrazloženje općeg dijela financijskog plana proračunskog korisnika, a sukladno odredbama novog Zakona o proračunu sadrži:

- obrazloženje prihoda i rashoda, primitaka i izdataka

- obrazloženje prenesenog manjka, odnosno viška

**Sažetak računa prihoda i rashoda**

Financijski plan prihoda i rashoda za 2023. godinu sa projekcijama za 2024. i 2025. povećan je za 11% u odnosu na plan za 2022. godinu. Prihodi za 2023. godinu planirani su u iznosu od 562.620 EUR , dok su za 2022. godinu planirani u iznosu od 505.430 EUR. Analizom podataka prihodi u financijskom planu za 2023. godinu povećani su za 57.190 EUR, dok su rashodi povećani za 59.350 EUR, razlika između prihoda i rashoda za 2023. iznosi 2.160 EUR predviđenog viška sredstava koji će se koristiti za podmirenje rashoda u 2023. godini. Škola je iz 2020. godine u 2021. godinu prenijela 1.810 EUR viška sredstava, dok je iz 2021. godine u 2022. godinu prenijela 3.310 EUR viška sredstava.

**Prihodi poslovanja**

*Kto.63. Ministarstvo*. Najveći udio prihoda planiran je na izvoru sredstava 5.2.Ministartsva u iznosu od 500.630 EUR za 2023.godinu, a čini povećanje planiranih prihoda za 9 % u odnosu na planirane prihode iz 2022. godine koji su planirani u iznosu od 455.930 EUR. Razlog povećanja prihoda je sklopljeni Temeljni kolektivni ugovor za službenike i namještenike u javnim službama (NN56/2022), a na temelju čl.65 istoimenog Ugovora proizlazi povećanje cijene prijevoza sa 1 kn/km na 1,35 kn/km s mogućnošću povećanja/smanjenja za 10%. Prihodi su također povećani sukladno Odluci Vlade i sindikata zbog povećanje osnovica plaća za 6% u 2022. te planiranih 2% u 2023. godini i povećanje materijalnih prava zaposlenika.

*Kto.63 JLS.* Planirani prihodi na izvoru sredstava Jedinica lokalne i regionalne samouprave iznose 3.980 EUR za 2023. kao i prema planu za 2022. godinu.

*Kto. 65 .Posebne namjene.* Planirani prihodi za posebne namjene su prihodi namijenjeni isključivo za učenike te se u druge svrhe ne mogu koristiti. Prihodi za 2023. godinu planirani su u iznosu od 23.760 EUR, dok su za 2022. planirani 14.200 EUR. Planirani prihodi za 2023. u odnosu na 2022. godinu povećani su za 9.560 EUR. Razlog povećanja prihoda je povećanje cijene školske kuhinje sa 5,00 kn -0,66 EUR na 6,50 kn- 0,86 EUR. Prijevoz učenika po DPS-u je povećan sa 70,00 kn -9,29 EUR na 90,00 kn -11,95 EUR. Slijedom navedenog prihodi za školsku prehranu učenika planirani su u iznosu 16.390 EUR, prihodi za prijevoz po DPS-u te u svrhu prijevoza učenika na terenske nastave planirani su 6.640 EUR, a za osiguranje učenika planirano je 730 EUR. Predviđeni višak sredstava iznosi 1.060 EUR koji će se koristiti za podmirenje rashoda poslovanja u 2023. godini.

*Kto.66 .Vlastiti prihodi*. Ova vrsta prihoda odnosi se na skupljanja papira i od prodaje proizvoda učeničke zadruge koji će se potrošiti na materijalne rashode i na materijal za rad učeničke zadruge. U 2023. godini planirani su u iznosu od 260 EUR, dok su u 2022. godini planirani 460 EUR, razlog smanjenja je prema podacima iz polugodišnjeg izvršenja financijskog plana za razdoblje I-VI.2022.godine. Predviđeni višak sredstava koji će biti raspodijeljen u 2023. godini iznosi 1.060 EUR.

*Kto. 66 Donacije.* Za 2023. godinu planirane donacije iznose 50 EUR, dok je za 2022. godinu planirano 130 EUR. Škola svake školske godine sudjeluje u humanitarnoj akciji crvenog križa te prihodova 20% uplaćenog iznosa. Predviđeni višak za 2023. godinu iznosi 40 EUR

*Kto.67 Opći prihodi i primici*. Ova vrsta prihoda odnosi se na izvorna sredstava Krapinsko-zagorske županije, a u svrhu podmirenja troškova za projekte Zalogajček, Baltazar, E-tehničar, Program građanskog odgoja, proljetne radionice učenika te županijsko natjecanje učenika. U planu za 2023. godinu planirano je ukupno 10.310 EUR, dok je u 2022. godini planirano 2.390 EUR. Razlog povećanja je sudjelovanje u projektu Baltazar, povećanje cijene satnice za program Građanskog odgoja sa dosadašnjih 7,96 EUR (60 KN) na 13,27 EUR (100 kn).

*Kto. 67 Decentralizacija.* Sredstva Krapinsko-zagorske županije namijenjena za podmirenje minimalnih financijskih standarda. Sredstva za 2023. godinu planirana su prema Uputama Krapinsko-zagorske županije, odnosno prema I. izmjeni financijskog plana u 2022. godini. Sredstva su prema izvornom planu za 2022. godine iznosila 28.330 EUR ( 213.502 HRK), dok su I. izmjenom financijskog plana smanjenja na 23.630 EUR (178.074 HRK) i taj se iznos morao planirati i za 2023. godinu, iz tih sredstava Škola podmiruje sve materijalne troškove koji su potrebni za redovno poslovanje.

**Rashodi poslovanja**

*31 Rashodi za zaposlene.* Rashodi za zaposlene uključuju rashode za plaće zaposlenika, materijalna prava zaposlenika (darovi, nagrade, regres, božićnica, pomoći,…) i doprinose na plaću (doprinos za zdravstveno osiguranje) te čine najveći udio rashoda u financijskom planu. Rashodi za 2023. godinu planirani su u iznosu od 467.650 EUR, dok su za 2022. planirani 428.040 EUR. Povećanje tih rashoda iznosi 9% u odnosu na 2022. godinu, zbog novog Temeljnog kolektivnog ugovora te zbog Odluke Vlade o povećanju osnovica plaća. Za 2023. godinu osim planirah rashoda za plaće i materijalna prava zaposlenika, planirani su rashodi i za plaće pomoćnika u nastavi prema projektu Baltazar.

*32 Materijalni rashodi*. Materijalni rashodi su skupina rashoda koju čine rashodi za službena putovanja, stručna usavršavanja zaposlenika, rashode za materijal (uredski, materijal za čišćenje i održavanje, namirnice za školsku kuhinju, električna energija, plin, materijal za tekuće i investicijsko održavanje objekta i opreme, sitni inventar,…) rashode za usluge (usluge telefona, pošte, prijevoza, održavanje objekata i opreme, komunalne usluge, zdravstvene i ostale zdravstvene usluge, intelektualne usluge, računalne usluge,…), ostali nespomenuti rashodi poslovanja (premije osiguranja, članarine, naknade i pristojbe,….). Za 2023. godinu planirana sredstva iznose 86.050 EUR, dok su za 2022. planirano 70.300 EUR, povećanje tih rashoda iznosi 22% u odnosu na plan za 2022. godinu. Razlog povećanja tih rashoda odnosi se na povećanje cijena energenata, cijena školske kuhinje i prijevoza učenika po DPS-u, te ostalih tržišnih cijena. Ovom vrstom rashoda obuhvaćeno je 90% materijalnih troškova škole.

*34 Financijski rashodi škole*. Za 2023. godinu planirani su kao i za 2022. godinu u iznosu od 460 EUR, a namijenjeni su za podmirenje bankarskih usluga u svrhu vođenja i usluga platnog prometa.

*4 Rashodi za nabavu nefinancijske imovine*. U planu za 2023. godinu iznose 10.620 EUR, dok su za 2022. godinu planirani u iznosu od 6.630 EUR. Usporedbom podataka rashodi su povećani za 60% u odnosu na plan za 2022. godinu. Ovom vrstom rashoda planira se nabava školskih udžbenika u 2023. godini, a razlog povećanja je zbog promjena cijena.

**Rashodi prema funkcijskoj klasifikaciji**

Sukladno čl. 34 novog Zakona o proračunu propisana je obveza proračunskog korisnika u Općem dijelu financijskog plana u Računu prihoda i rashoda, rashode treba iskazati i prema funkcijskoj klasifikaciji. Funkcijska klasifikacija je jedna od šest klasifikacija proračuna propisanih Zakonom o proračunu i Pravilnikom o proračunskim klasifikacijama. Brojčane oznake i nazivi funkcijske klasifikacije preuzeti su iz međunarodne klasifikacije funkcija države (COFOG) Ujedinjenih naroda – Klasifikacija rashoda u skladu s namjenom. Funkcijska klasifikacija sadrži rashode razvrstane u skladu s njihovom namjenom. Skupina 091 odnosi se na obrazovanje (ostali rashodi Škole), a skupina 096 (posebne namjene) obuhvaća rashode prijevoza, hrane, smještaja, te ostale rashode sličnih dopunskih usluga namijenjenih prvenstveno za učenike odnosno korisnike usluga obrazovanja. Za 2023. planirano je je ukupno rashoda 564.780 EUR, dok je za 2022. planirano 505.430 EUR, a čini povećanje za 11%. Skupina 096 planirano je za 2023. godinu 24.820 EUR, dok je za 2022. planirano 14.200 EUR, a čini povećanje za 74 %. Skupina 096 odnosi se na izvore sredstava Posebne namjene koje uključuju prijevoza, prehranu, osiguranje učenika.

**3.2.Obrazloženje posebnog dijela financijskog plana**

***Program 1000 Osnovno obrazovanje Zakonski standard****.*

*Aktivnost A102000 Redovni poslovi ustanova zakonskog standarda*. Sredstva decentralizacija su sredstva Krapinsko- zagorske županije za podmirenje minimalnih financijskih standarda. Planirana su na razini 2022. godine u iznosu od 23.630 EUR, a raspoređena na sljedeći način. Naknade troškova zaposlenika planirano je ukupno 1.000 EUR, a odnosi se na službena putovanja zaposlenika i loco vožnju zaposlenika planirano je 870 EUR, za stručno usavršavanje zaposlenika (kotizacije za seminare) 130 EUR. Rashodi za materijal i energiju planirani su u iznosu od 14.780 EUR, raspoređeni na: uredski materijal, materijal za čišćenje i održavanje te ostali materijal za potrebe redovnog poslovanja 1.920 EUR, električna energija 2.790 EUR, plin 9.480 EUR, motorni benzin i dizel gorivo 60 EUR, materijal za tekuće održavanje objekta i opreme 400 EUR, sitni inventar 130 EUR. Rashodi za usluge planirani su iznosu od 6.660 EUR, raspoređeni: usluge telefona 1.130 EUR, pošte 200 EUR, usluge tekućeg i investicijskog održavanja 1.460 EUR, usluge promidžbe i informiranja 130 EUR, komunalne usluge (opskrba vodom, odvoz otpada, deratizacija, dimnjačarske usluge) 1.790 EUR, zdravstveni pregledi 640 EUR, ostale zdravstvene usluge 320 EUR, računalne usluge 930 EUR, ostale nespomenute usluge 60 EUR. Ostali nespomenuti rashodi poslovanja planirani su: 730 EUR, raspoređeni: osiguranje imovine 600 EUR, članarine 130 EUR. Financijski rashodi planirani su u iznosu od 460 EUR za usluge banke.

***Program 1003 Dopunski nastavni i vannastavni program škola i obrazovnih institucija****.*

*Tekući projekt T103006 Baltazar 6.* Projekt Baltazar 6 financira se iz izvornih sredstava Županije (1.1. opći prihodi i primici). Cilj projekta je osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama. U izvornom planu Škola nije planirala sredstva jer nije sudjelovala u projektu. Prema izvanrednim okolnostima škola se priključila projektu krajem školske godine 2021/2022. godine. Slijedom toga planirana su sredstva za 2023. godinu u iznosu od 6.310 EUR. Sredstva su namijenjena za plaće pomoćnika u nastavni, materijalna prava te za naknade prijevoza s posla i na posao.

*Tekući projekt T103018 Zalogajček 7.*  Cilj projekta je osiguravanje školske prehrane za djecu u riziku od siromaštva, u okviru Fonda europske pomoći za najpotrebitije (FEAD), Operativnog programa za hranu i/ili osnovnu materijalnu pomoć za razdoblje 2014.- 2020. Projekt se financira iz izvornih sredstava KZŽ (1.1.Opći prihodi i primici). U 2022. planirano je 1.330 EUR, dok se za 2023. planira 2.250 EUR. Sredstva će se utrošiti za financiranje rashoda prehrane učenika koji će sudjelovati u projektu Zalogajček.

*Aktivnost A102006 Program građanskog odgoja u školama.* Svrha programa je značajno pridonošenje i uspješno promicanje nenasilja, tolerancije i solidarnosti te kod učenika razvija općeljudske vrijednosti koje se temelje na prihvaćanju i uključivanju različitosti te poštivanju ljudskih prava, kao i na razumijevanju života u građanskom društvu. Program se financira iz izvornih sredstava Krapinsko-zagorske županije (1.1.Opći prihodi i primici), a za 2023. planira se 460 EUR dok je za 2022. planirano 280 EUR, u svrhu podmirenja obveza iz Ugovora o djelu. Razlog povećanja je zbog povećanje cijene bruto sati rada sa dosadašnjih 7,96 EUR (60 kn) na 13,27 EUR (100 kn). Godišnje se ukupno realizira 35 sati.

*Tekući projekt T103000 Dopunska sredstva za materijalne rashode i opremu škola*. Ova vrsta rashoda također se financira iz izvornih sredstava Županije (1.1.Opći prihodi i primici), a planirana su sredstva za E-tehničara. Ugovorom o sudjelovanju u pilot projektu e-Škole, CARNET se obvezao opremiti škole lokalnom mrežom i računalnom opremom te osigurati održavanje (npr. u slučaju kvara) za vrijeme trajanja pilot projekta, kroz ugovore s dobavljačima mreže i opreme. Za vrijeme trajanja i nakon završetka projekta Osnivač je dužan školama osigurati pomoć u korištenju resursa dobivenih u projektu te je u tu svrhu dužan imenovati e-Škole tehničara. Uloga imenovanog e-Škole tehničara jest da zaposlenicima škole pruža pomoć pri korištenju lokalne mreže škole i računalne opreme. Stoga se osobom koja se imenovana kao E-tehničar sklapa Ugovor o djelu u svrhu plaćanja naknada. Škola je za troškove naknada E-tehničara za 2023. planirala 800 EUR, predviđeni mjesečni fond realiziranih sati je 8, a Ugovor vrijedi jednu školsku godinu. Za 2022. godinu planirana su sredstva u iznosu od 650 EUR.

*Aktivnost A102000 Dopunski nastavni i vannastavni program škola i obrazovnih institucija*. Ova vrsta rashoda također se financira iz izvornih sredstava Županije (1.1.Opći prihodi i primici), a planirana su sredstva za proljetne radionice te za troškove županijskih natjecanja učenika. Za vrijeme proljetnih praznika Škola organizira proljetne radionice za učenika i u tu svrhu je za 2023. godinu planirala 160 EUR, za županijska natjecanja učenika Škola planira sredstva u iznosu od 330 EUR u svrhu osiguravanja dnevnica i putnih troškova za voditelje i mentore. U 2022. godini planirano je ukupno 130 EUR, a sredstva su bila planirana samo za županijska natjecanja, zbog toga je za 2023. planirano ukupno 490 EUR.

*Aktivnost A102001 Financiranje-ostali rashodi OŠ*

*2.1.Donacije.* U planu za 2022. godinu planirano je 130 EUR, dok je za 2023. planirano 90 EUR, od čega 40 EUR je predviđeni višak. Sredstva od donacije utrošit će se za potrebe učenika.

*3.1.Vlastiti prihodi*. Planirani rashodi za 2023. godinu iznose 1.360 EUR dok su za 2022. planirani u iznosu do 460 EUR. Od ukupnog iznosa za 2023. godinu, 1.060 EUR se odnosi na predviđeni višak sredstava. Sredstva će se utrošiti za redovno poslovanje škole te za potrebe učeničke zadruge.

*4.3. Posebne namjene*. Ova vrsta prihoda kao i rashodi isključivo su namijenjeni za potrebe učenika, kao što su rashodi za prehranu učenika, prijevoz učenika, osiguranje učenika te za ostale namjene. U planu za 2022. predviđeni su rashodi u iznosu od 14.200 EUR, dok se za 2023. planira 24.820 EUR, od čega je 1.060 EUR planirani predviđeni višak sredstava koji je namijenjen za podmirenje rashoda poslovanja u 2023. godini. Povećanje tih rashoda za 74% odnosi se na povećanje cijene školske prehrane učenika i povećanje cijena prijevoza učenika pod DPS-u (kao što je već rečeno), te slijedom toga povećanje svih ostalih tržišnih cijena. Predviđeni rashodi za prehranu učenika predviđeni su 17.450 EUR, za prijevoz učenika po DPS-u te za terenske nastave učenika 6.640 EUR i osiguranje učenika 730 EUR.

*5.2.Ministarstvo*.U planu za 2022. godinu sredstva su planirana u iznosu od 456.010, dok su za 2023. planirana u iznosu od 500.630 EUR, što čini povećanje za 44.620 EUR odnosno 9 %. Rashodi iz izvora sredstva Ministarstva namijenjeni su za plaće zaposlenika 390.210 EUR, za materijalna prava zaposlenika (nagrade, pomoći, regres,…) u iznosu od 15.120 EUR, prijevoz zaposlenika s posla i na posao 26.550 EUR, te 1.590 EUR je planirano za naknadnu zbog nezapošljavanja osoba s invaliditetom, sukladno Pravilniku o utvrđivanju kvote za zapošljavanje osoba s invaliditetom (NN145/20). Za nabavu udžbenika u 2023. godini Škola planira sredstva u iznosu od 10.620 EUR, zbog povećanja cijena i količine.

*5.4. JLS.* Za 2023. godinu sredstava su planirana kao i za 2022. godinu u iznosu od 3.980 EUR, a biti će utrošena za redovno poslovanje škole te za nabavu opreme škole.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI**

Osnovnu školu Belec u šk. godini 2021/2022. je pohađao 121 učenik. Učenici su bili organizirani u 8 razrednih odjela. Područna škola Petruševec je privremeno zatvorena. Nastava se odvijala u 2 smjene. Učenike je poučavalo 21 učitelj i 2 stručna suradnika - stručna suradnica knjižničarka na pola radnog vremena te stručna suradnica pedgoginja u punom radnom vremenu od 1. 6. 2022. odnosno nakon dobivanja suglasnosti od MZO zazapošljavanje pedagoga na puno radno vrijeme, 9 učenika je pohađalo nastavu po prilagođenim programu. U školu je tijekom 2021./2022. upisano 5 učenika smještenih u Centru za odgoj i obrazovanje Zajezda što je rezultiralo i potrebom zapošljavanja pedagoga na puno radno vrijeme.

U financijski plan za 2022. ulazi drugo polugodište školske godine 2021./2022. te početak školske godine 2022/2023.

U drugom polugodištu 2021. /2022.

* učenici 1. i 2. razreda bili su na izvanučioničkoj nastavi naše mjesto
* 13. travnja u Osnovnoj školi Vladimira Nazora u Budinščini održan je prvi festival dječjeg kajkavskog stvaralaštva ''Etno festival – KAJkaonica'‘ na kojem se sudjelovali učenici naše škole
* Terenska nastava učenika razredne nastave u Zagrebu
* 29. travnja 2022. godine. učenici 8. razreda posjetili su Vukovar u sklopu projekta ''Posjet učenika osmih razreda Vukovaru
* U sklopu projekta Škola budućnosti u kojem sudjelujemo i ove godine, učenice naše škole su zajedno sa knjižničarkom Irenom Buđom posjetile Sklonište za nezbrinute životinje Luč Zagorja.
* Izvanučionička nastava učenika razredne nastave: dvorac Trakošćan, središte Krapinsko-zagorske županije i Muzej krapinskih neandertalaca
* Učenici petog i šestog razreda, u pratnji učitelja Elvire Kuna i Mladena Prugovečkog, proveli su dan na izvanučioničkoj nastavi iz Prirode i Tehničke kulture planinareći do Belecgrada.
* Izvanučionička nastava učenika predmetne nastave u Karlovac
* Izvanučionička nastava učenika razredne nastave – Belecgrad

Učenici su sudjelovali na natjecanjima:

* Školska natjecanja: njemački jezik, matematika, informatika, kemija, tehnička kultura,Nacionalni kviz za poticanje čitanja 2021.,
* Županijska natjecanja: njemački jezik, matematika, Lidrano, tehnička kultura, futsalu, nogometu, crossu i odbojci
* Državno natjecanje: tehnička kultura u kategoriji Strojarske konstrukcije
* Međunarodno: 5. literarno-likovni natječaj ''Haiku kraj mogile'‘, Matematički klokan 2022., međunarodno natjecanje povodom Dana Europe - Europe Day Contest
* Dječja likovna izložba ''To je moj zlatarski kraj II'

U školskoj godini 2021./2022. Školu su posjetili:

* U sklopu manifestacije Proljetni dani kulture i obilježavanja Dana Grada Zlatara, u našoj je školi gostovalo Kazalište Prijatelj s predstavom *Basne za nas danas*
* Dejan Nemčić i održao predavanje *Učitelj 21. stoljeća*
* gosp. Radmil Pavalić-Paraga, pripadnik Udruge veterana specijalne policije Domovinskog rata “Barun”, koji je na satu Povijesti u 8. razredu održao predavanje o Domovinskom ratu.
* Našu su školu posjetili učenici i nastavnici Srednje škole Konjščina koji su održali radionicu namijenjenu učenicima 8. razreda
* Predstavnici srednjih škola koji su održali predavanje za učenike i roditelje 7. i 8. razreda vezano za profesionalnu orijentaciju učenika.
* U sklopu projekta Zdrav za 5 policijski službenik Željko Lež održao je predavanje učenicima 8. razreda  o kaznenopravnoj odgovornosti konzumacije alkohola
* Predstavnici srednjih škola koji su održali predavanje za učenike i roditelje 7. i 8. razreda vezano za profesionalnu orijentaciju učenika.
* U sklopu projekta Zdrav za 5 policijski službenik Željko Lež održao je predavanje učenicima 8. razreda  o kaznenopravnoj odgovornosti konzumacije alkohola

Održane su Proljetne radionice za darovite, talentirane i motivirane učenike.

Škola je uključena u projekte:

* Baltazar – osiguravanje pomoćnika u nastavi
* Zalogajček 6 - osiguravanje školske prehrane za djecu u riziku od siromaštva
* Regionalni centar kompetentnosti u poljoprivredi „Arboretum Opeka” – promocija strukovnih zanimanja
* E –škole - uspostava sustava razvoja digitalno zrelih škola
* Đački poduzetnički inkubator Belec - cilj projekta je nastojati usmjeriti naše učenike prema strukovnim zanimanjima koja su tražena na tržištu rada, ali i obogatiti proizvodni asortiman u ponudi naše Učeničke zadruge Belec.

Na kraju školske godine svi su učenici pozitivno ocijenjeni.

Svi učenici 8 razreda su uspješno upisani u srednje škole.

Školska godina 2022./2023. je započela s 119. upisanih učenika organiziranih u osam razrednih odjela. Škola ima 31 zaposlenika od kojih su dvije osobe na zamjeni za bolovanje odnosno rodiljni dopust. I u ovoj školskoj godini učenicima su organizirane izvanučioničke nastave (predmetna nastava je posjetila KIKI festival u Zaboku i Klanjec, razredna nastava je posjetila Varaždin). Škola je uključena u Program školski medni dan s hrvatskih pčelinjaka kojem je cilj podizanje svijesti djece, od rane dobi, o potrebi konzumacije lokalnih poljoprivrednih proizvoda te ukazati na ulogu i značaj pčelarstva u cjelokupnoj poljoprivrednoj proizvodnji– program se provodi pod pokroviteljstvom Ministarstva poljoprivrede u mjesecu prosincu, projekte Zalogajček 7 (osiguravanje školske prehrane za djecu u riziku od siromaštva) i Baltazar 6 (osiguravanje pomoćnika u nastavi).

Svi djelatnici škole su se stručno osposobljavali i usavršavali kroz sjednice učiteljskih i razrednih vijeća, stručnih školskih vijeća, stručnih županijskih vijeća te skupova na državnoj razini.

OŠ Belec je bila otvorena za sve oblike suradnje i provođenje kulturne i javne djelatnosti.

Predsjednica školskog odbora

Nevenka Puklin